rejauldu/bengali-wikipedia huggingface dataset:
নারীর বিরুদ্ধে অপরাধ সংক্রান্ত আন্তর্জাতিক ট্রাইব্যুনাল ছিল একটি জনগণের ট্রাইব্যুনাল যা ৪-৮ মার্চ, ১৯৭৬ সালে ব্রাসেলসে অনুষ্ঠিত হয়েছিল।Doughty, Frances. lesbians and International Women's Year: A Report on Three Conferences, in Our Right to Love: A Lesbian Resource Book, Ginny Vida, Prentice Hall, 1978, , p148 ইভেন্টটি "সকল সংস্কৃতির মহিলাদের বিরুদ্ধে সংঘটিত সহিংসভাবে নৃশংস এবং সূক্ষ্মভাবে বৈষম্যমূলক উভয় অপরাধের সম্পূর্ণ পরিসর জনসাধারণের কাছে প্রকাশ করার" অভিপ্রায়ে তৈরি করা হয়েছিল৷   ইতিহাস  ডায়ানা ইএইচ রাসেল এবং নিকোল ভ্যান ডেন ভেন, ট্রাইব্যুনালের প্রধান সংগঠক,Chesler, Phyllis. Rape as a War Crime: Reaching Moral Clarity, On the Issues, May 1996, p14 বার্ট্রান্ড রাসেলের আন্তর্জাতিক যুদ্ধাপরাধ ট্রাইব্যুনাল, ভিয়েতনাম যুদ্ধে সংঘটিত অপরাধ সংক্রান্ত একটি গণ ট্রাইব্যুনাল দ্বারা অনুপ্রাণিত।   বিষয়বস্তু  আইটিসিডব্লিউতে ৪০টি দেশের ২০০০ টিরও বেশি মহিলা অংশগ্রহণ করেছিলেন এবং নির্দিষ্ট বিষয়গুলির মধ্যে রয়েছে চিকিৎসা ও অর্থনৈতিক অপরাধ, ধর্ষণ, রাজনৈতিক বন্দী, লেসবিয়ানদের বিরুদ্ধে অপরাধ, স্বামী-স্ত্রী নির্যাতন, পতিতাবৃত্তি, পর্নোগ্রাফি এবং নারীহত্যা।Doughty, Frances. lesbians and International Women's Year: A Report on Three Conferences, in Our Right to Love: A Lesbian Resource Book, Ginny Vida, Prentice Hall, 1978, ISBN 0-13-644401-6, p148 Chesler, Phyllis. Rape as a War Crime: Reaching Moral Clarity, On the Issues, May 1996, p14  ট্রাইব্যুনালে উপস্থিত হতে অক্ষম মহিলাদের দ্বারা লিখিতভাবে অসংখ্য সাক্ষ্য প্রদান করা হয়েছিল।Doughty, Frances. lesbians and International Women's Year: A Report on Three Conferences, in Our Right to Love: A Lesbian Resource Book, Ginny Vida, Prentice Hall, 1978, ISBN 0-13-644401-6, p148  অংশগ্রহণকারী ফ্রান্সেস ডাউটি উল্লেখ করেছেন যে ট্রাইব্যুনাল তার পক্ষে নিশ্চিত করেছে যে "সাধারণভাবে মহিলাদের এবং বিশেষ করে লেসবিয়ানদের নিপীড়ন সত্যিই বিশ্বব্যাপী"Doughty, Frances. lesbians and International Women's Year: A Report on Three Conferences, in Our Right to Love: A Lesbian Resource Book, Ginny Vida, Prentice Hall, 1978, , p149  লেসবিয়ান কবি প্যাট পার্কার সাক্ষ্যদানকারীদের মধ্যে ছিলেন, তার বড় বোনের কথা বলছেন, যে তার স্বামীর হাতে খুন হয়েছিল।Alexander, Ilene 1998  ট্রাইব্যুনালের সহযোগিতায় একটি মোমবাতি মিছিল হিসেবে টেক ব্যাক দ্য নাইট মার্চ অনুষ্ঠিত হয়।   প্রভাব  সংগঠক রাসেল এবং ভ্যান ডেন ভেন ট্রাইব্যুনাল অবলম্বনে একটি বই প্রকাশ করেন, মহিলাদের বিরুদ্ধে অপরাধঃ আন্তর্জাতিক ট্রাইব্যুনালের কার্যধারা।   আরও দেখুন    নারীদের বিশ্ব আদালত   তথ্যসূত্র   বিষয়শ্রেণী:নারীবাদ ও ইতিহাস বিষয়শ্রেণী:নারী অধিকার বিষয়শ্রেণী:নাগরিক অধিকার ও স্বাধীনতা
বুরুন্ডি জাতীয় অলিম্পিক কমিটি (; এছাড়াও সংক্ষেপে আইওসি কোড বিডিআই দ্বারা পরিচিত) হলো বুরুন্ডির জাতীয় অলিম্পিক কমিটি। এই সংস্থাটির ১৯৯০ সালে প্রতিষ্ঠিত হয়েছে; প্রতিষ্ঠার ৩ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর বুরুন্ডির বুজুম্বুরায় অবস্থিত।  বর্তমানে বুরুন্ডি জাতীয় অলিম্পিক কমিটির সভাপতির দায়িত্ব পালন করছেন লিডিয়া এনসেকেরা, যিনি ২০১৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সালভাতোর বিজিরিমানা।  ইতিহাস ১৯৯০ সালে বুরুন্ডির বহু-ক্রীড়ার সর্বোচ্চ সংস্থা হিসেবে বুরুন্ডি জাতীয় অলিম্পিক কমিটি প্রতিষ্ঠিত হয়েছে। আদোলফ নাহায়ো এই সংস্থার প্রথম সভাপতির দায়িত্ব পালন করেছেন।  প্রতিষ্ঠার প্রায় ৬ বছর পর বুরুন্ডি ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে বুরুন্ডি  তথ্যসূত্র  বহিঃসংযোগ     এএনওসিতে বুরুন্ডি জাতীয় অলিম্পিক কমিটি   অলিম্পিডিয়ায় বুরুন্ডি জাতীয় অলিম্পিক কমিটি   অলিম্পিক.কমে বুরুন্ডি জাতীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে বুরুন্ডি বিষয়শ্রেণী:বুরুন্ডির ক্রীড়া পরিচালনা পরিষদ বিষয়শ্রেণী:১৯৯০-এ বুরুন্ডিতে প্রতিষ্ঠিত বিষয়শ্রেণী:১৯৯০-এ প্রতিষ্ঠিত ক্রীড়া সংস্থা
তাসমানিয়ার নেকড়ে অস্ট্রেলিয়া তাসমানিয়া দ্বীপে পাওয়া যেত। এই প্রাণীর নাম ছিল থাইলাসিন। একে নেকড়ে বাঘ নামেও ডাকা হত।এই প্রাণীকে  পশু পালনের আতঙ্ক মানা হত।  আকার  বড় আকারের কুকুরের মত। এর পেছনে সরু ডোরাকাটা লেজ ছিল। গায়ের রং ছিল বাদামি।  বৈশিষ্ট্য  এটি সবচেয়ে বড় মারসুপিয়াল ছিল।  পুন্দর্শ্ন  বিলুপ্ত হওয়ার ঘোষণা দেওয়ার পরেও একে দেখা গেছে বলে জানা যায়।   তথ্যসূত্র    বহিঃসংযোগ   Prehistoric range of the Thylacinidae   Australian Thylacine  Various Links  বিষয়শ্রেণী:বিলুপ্ত প্রাণী বিষয়শ্রেণী:স্তন্যপায়ী প্রাণী বিষয়শ্রেণী:ওশেনিয়ার প্রাণিকুল
মুসলিহুদিন চেক্রেকচিয়া মসজিদ,সারাজেভোর দ্বিতীয় প্রাচীনতম গম্বুজ মসজিদ। এটি ১৫২৬ সালে নির্মাণ করা হয়েছিল। শহরের বাশচার্সিজা এলাকায় কোভাচের পাদদেশে (শহরের পুরানো বাণিজ্য কেন্দ্রের কেন্দ্র) এর অবস্থান। ।ভাকুদ থেকে (ধর্মীয়, মানবিক, শিক্ষাগত, বা অন্যান্য উদ্দেশ্যে সম্পদের নথিপত্র) মসজিদের প্রতিষ্ঠাতা, ইশাকের পুত্র হাজ্জি মুস্তাফা, তার নির্মাতা  চেক্রেকচিযয়া নামে লোকেদের কাছে পরিচিত। এটি সারায়েভোতে লিখিত প্রাচীনতম পরিচিত মূল নথিও।  , মসজিদ প্রতিষ্ঠা ও নির্মাণের ক্ষেত্রে লেখা আছে: "যখন একজন মানুষ মারা যায়, তখন তিনটি জিনিস ছাড়া তার কাজ শেষ হয়ে যায়: সে যে জ্ঞান এবং দক্ষতা ব্যবহার করে, তার জন্য প্রার্থনাকারী ভাল সন্তান এবং তার স্থায়ী সাদাকা।" - অনুবাদক মেহমেদ হ্যান্ডজিক  ২০০৪ সাল থেকে, মসজিদটি বসনিয়া ও হার্জেগোভিনার জাতীয় স্মৃতিসৌধ সংরক্ষণ কমিশনের সুরক্ষার অধীনে রয়েছে।  ২থেকে ৮ নভেম্বর ২০০৪ পর্যন্ত অনুষ্ঠিত অধিবেশনে জাতীয় স্মৃতিসৌধ সংরক্ষণের কমিশন এই সিদ্ধান্ত নিয়েছে: জেইনেপ আহুনবে, আমরা হাদজিমুহামেডোভিচ (চেয়ার), দুবরাভকো লোভরেনোভিচ, লিজিলজানা সেভো এবং টিনা উইক, যিনি মসজিদ ঘোষণা করেছিলেন বসনিয়া ও হার্জেগোভিনার জাতীয় স্মৃতিস্তম্ভ।  বর্তমানে এর বাণিজ্যিক অতীতের সাথে এর যোগসূত্র রয়ে গেছে কারণ এটি দোকান দিয়ে ঘেরা।   আরও দেখুন    বসনিয়া ও হার্জেগোভিনায় ইসলাম   সাহিত্য    মেহমেদ মুজেজিনোভিচ, বসনিয়া ও হার্জেগোভিনার ইসলামিক এপিগ্রাফিক, বই I – সারাজেভো, সারাজেভো, ১৯৮৮।   বেহিজা জ্লাতার, জ্লাতনি আমল সারাজেভা: সারাজেভোর ইতিহাসে অবদান, ইতিহাস ইনস্টিটিউট, ১৯৯৭   আলিজা বেজটিচ, পুরানো সারাজেভোর রাস্তা এবং স্কোয়ার, সারাজেভো ১৯৭৩।   আন্দ্রেজ আন্দ্রেজেভিক, যুগোস্লাভিয়ার ১৬ শতকের ইসলামিক স্মারক শিল্প - গম্বুজ মসজিদ, বেলগ্রেডের দর্শন অনুষদ, শিল্পের ইতিহাসের জন্য ইনস্টিটিউট, বেলগ্রেড, ১৯৮৪   তথ্যসূত্র   বিষয়শ্রেণী:১৬শ শতাব্দীর মসজিদ বিষয়শ্রেণী:সারায়েভোর মসজিদ বিষয়শ্রেণী:বসনিয়া ও হার্জেগোভিনার মসজিদ বিষয়শ্রেণী:১৫২৬-এ সম্পন্ন মসজিদ বিষয়শ্রেণী:উসমানীয় সাম্রাজ্যের মসজিদ
কেওনঝড় রাজ্য বা কেন্দুঝর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ পূর্বাঞ্চলীয় রাজ্য এজেন্সির ওড়িশা রাজ্য এজেন্সির অন্তর্গত আয়তনের বিচারে দ্বিতীয় বৃহত্তম দেশীয় রাজ্য ছিলো এটি৷ বর্তমানে এটি মোটামুটিভাবে ওড়িশা রাজ্যের কেন্দুঝর জেলার সীমানা নির্দেশ করে৷  রাজ্যটি উত্তরে সিংভূম জেলা, পূর্বে ময়ূরভঞ্জ রাজ্য ও বালেশ্বর জেলা, দক্ষিণে ঢেঙ্কানাল রাজ্য ও কটক জেলা এবং পূর্বে পাললহড়া ও বনাই রাজ্য দ্বারা পরিবেষ্ঠিত৷ রাজ্যটি স্পষ্টভাবে ভৌগোলিকভাবে দুটি খণ্ডে বিভক্ত: নিম্ন কেওনঝড়, সমতল নদীবিধৌত পলিদ্বারা নির্মিত উপত্যকা অঞ্চল (মূলত বৈতরণী নদী) এবং উচ্চ কেওনঝড়, গন্ধমার্দন পর্বতসঙ্কুল ঘন জঙ্গলাচ্ছন তুলনামূলক অধিক উচ্চতাযুক্ত অঞ্চল৷ রাজ্যটির সর্বোচ্চ উচ্চতা ১০৭৮ মিটার৷ রাজ্যটির রাজধানী ছিলো কেন্দুঝর শহরে৷ Imperial Gazetteer of India, v. 15, p. 202  ইতিহাস কেওনঝড়ের ইতিহাস বহু শতাব্দী প্রাচীন। খ্রিস্টীয় দ্বাদশ শতাব্দীর মধ্যভাগে ময়ূরভঞ্জ রাজ্যের প্রতিষ্ঠাতা আদি সিংহ (আদি ভঞ্জ)-এর ভ্রাতা জ্যোতি সিংহ (জ্যোতি ভঞ্জ) ছিলেন এই রাজ্যের প্রতিষ্ঠাতা। অপর একটি জনশ্রুতি অনুসারেরাজপুতানার জয়পুর রাজ্যের রাজা মানসিংহের এক সন্তান জয়সিংহ পুরীর জগন্নাথ মন্দিরে দেবদর্শন করতে আসেন। তিনি পুরীর গজপতি রাজা প্রতাপেন্দ্র দেবের কন্যা পদ্মাবতীকে বিবাহ করেন। এই সময় যৌতুক হিসেবে জয়সিংহ হরিহরপুর রাজ্য লাভ করেন যা পরবর্তীকালে দুটি পৃথক তথা ময়ূরভঞ্জ এবং কেওনঝড় রাজ্যে পরিণত হয়। পদ্মাবতীর দুই পুত্র সন্তান আদি সিংহ এবং জ্যোতি সিংহ ছিলেন ওই দুই রাজ্যের শাসক তারা উভয়ই পুরীর গজপতি রাজা দ্বারা প্রাপ্ত ভঞ্জ উপাধি গ্রহণ করেছিলেন।   শাসকবর্গ কেওনঝড় এর শাসকগণ রাজা উপাধিতে ভূষিত হতেন। কেওনঝড় রাজপরিবার পার্শ্ববর্তী ময়ূরভঞ্জ লাগছে চিহ্ন ময়ূর এবং পীতাভ নীল বর্ণ নিজের রাজ্যের প্রতীক রূপে নির্ণীত করেছিলেন।Princely States of India  রাজা  ১৬৮৮ - ১৭০০                জগন্নাথ ভঞ্জ ১৭০০ - ১৭১৯                রঘুনাথ ভঞ্জ  ১৭১৯ - ১৭৩৬                গোপীনাথ ভঞ্জ  ১৭৩৬ - ১৭৫৭                নরসিংহ নারায়ণ ভঞ্জ  ১৭৫৭ - ১৭৫৮                দানেশ্বর নারায়ণ ভঞ্জ  ১৭৫৮ - ১৭৬২                যাগেশ্বর নারায়ন ভঞ্জ  ১৭৬২ - ১৭৯৪                প্রতাপ বলভদ্র ভঞ্জ  ১৭৯৪ - ১৮২৫                জনার্দন ভঞ্জ  ১৮২৫ - ২২ মার্চ ১৮৬১         গদাধর নারায়ণ ভঞ্জদেও (১৮৫৮ থেকে নিজস্ব ভাবে মহারাজা ব্যবহার 1858)  ৪ সেপ্টেম্বর ১৮৬১ – ২৭ অক্টোবর ১৯০৫  ধনুর্জয় নারায়ণ ভঞ্জদেও (১ জানুয়ারি ১৮৭৭ থেকে নিজস্ব ভাবে মহারাজা ব্যবহার)  ২৭ অক্টোবর ১৯০৫ – ১২ আগস্ট ১৯২৬  গোপীনাথ নারায়ণ ভঞ্জদেও (১৯০৬ তে প্রশাসনিকভাবে সাময়িক নিষ্কাশন) ১৯০৬ - ১২ আগস্ট ১৯২৬         ম্যাকমিলান -রাজ্য সুপারিনটেনডেন্ট ১২ আগস্ট ১৯২৬ – ১৫ আগস্ট ১৯৪৭  বলভদ্র নারায়ণ ভঞ্জদেও  তথ্যসূত্র  বিষয়শ্রেণী:ওড়িশার ইতিহাস বিষয়শ্রেণী:ওড়িশার দেশীয় রাজ্য বিষয়শ্রেণী:১২শ শতাব্দীতে ভারতে প্রতিষ্ঠিত বিষয়শ্রেণী:কেন্দুঝর জেলা বিষয়শ্রেণী:১৯৪৮-এ ভারতে বিলুপ্ত
পাকিস্তানে বসবাসরত ভারতীয়দের মধ্যে রয়েছেন বাস করতে, কাজ করতে বা শিক্ষার জন্য পাকিস্তানে আসা ভারতীয় অভিবাসী (স্বাধীনতা-উত্তর সময়ে), ভারতীয় দম্পতী যিনি একজন পাকিস্তানির সাথে বিবাহবন্ধনে আবদ্ধ , এবং ভারতীয় অভিবাসী যিনি দ্বৈত পাকিস্তানি নাগরিক হয়েছেন ও পাকিস্তানে বসবাসরত ভারতীয় বংশোদ্ভূত নয় এমন লোক।   ইতিহাস  ভারত এবং পাকিস্তান পার্শ্ববর্তী দেশ হওয়ায়, উভয় দেশে অভিবাসনের ইতিহাস রয়েছে। ১৯৭৯ থেকে ১৯৮১ সালের মধ্যবর্তী সময়ে, ১৮,৩০২ জন ভারতীয় অবৈধভাবে পাকিস্তানে বাস করে আসছিল বলা হয়। ১৯৯৫-এ পাকিস্তান সরকারের একটি হিসাব মতে, সহস্রাধিক ভারতীয় অভিবাসী করাচীতে বসবাস করছিল, যাদের অনেকেই গৃহহীন ছিল।  ২০০৫ সালে, ভারতীয় সরকার স্বীকার করে যে পাকিস্তানের কারাগারসমূহে ১৩৪৮ জন ভারতীয় বন্ধী ছিল যাদের মধ্যে রয়েছে বেসামরিক লোক, জেলে, চিহ্নিত অপরাধী এবং যুদ্ধ বন্ধী। ভারত অভিযোগ আনে যে ভারতীয় মাফিয়া নেতা দাউদ ইব্রাহিম করাচীতে বাস করে, যদিও পাকিস্তান এই দাবীকে অস্বীকার করে আসছে। ২০০৮-এ, পাকিস্তানে কয়েকজন ভারতীয় নাগরিককে গ্রেফতার এবং লাহোরে একটি বিস্ফোরণে সম্পৃক্ততায় "জঙ্গি অভিযোগ" আনার পর ভারতীয় পররাষ্ট্র মন্ত্রণালয় সেদেশের নাগরিকদের পাকিস্তানে ভ্রমণ করা থেকে বিরত থাকার উপদেশ দেয়। ২০১১ সালে, ডেভিড হেডলী অভিযোগ আনেন যে করাচীতে বসবাসরত কয়েকজন ভারতীয় মিলে ভারতে আক্রমণ করার চেষ্টা চালাচ্ছে। ২০১৩ মোতাবেক, পাকিস্তানের কারাগারসমূহে ১১৮৪ জন ভারতীয়কে দণ্ডাদেশ দেয়া হয়েছে।  সাধারণত ইসলামাবাদের আন্তর্জাতিক বিদ্যালয়সমূহের মতো বিদ্যালয়গুলোতে ভারতীয় কূটনৈতিকদের সন্তানেরা লেখাপড়া করে থাকে।India calls upon diplomats to withdraw kids from Islamabad schools  পাকিস্তানের অভ্যন্তরীণ মন্ত্রণালয়ের হিসাব মতে, ২০১৫ সাল মোতাবেক ১৬,৫০১ জন ভারতীয় নাগরিক বৈধভাবে পাকিস্তানে বাস করছে।   উল্লেখযোগ্য ব্যক্তি   গুলাম আহমেদ, ক্রিকেটার  সানিয়া মির্জা, ভারতীয় টেনিস খেলোয়াড় যিনি পাকিস্তানি ক্রিকেটার শোয়েব মালিককে বিয়ে করেছেন  রবীন্দ্র কৌশিক, ভারতীয় গুপ্তচর  সর্বজিৎ সিং, সন্ত্রাসবাদ এবং গুপ্তচরবৃত্তির অভিযোগে পাকিস্তানে কারাবন্দী   আরো দেখুন   ভারতে বসবাসরত পাকিস্তানি  তথ্যসূত্র     বিষয়শ্রেণী:দেশ অনুযায়ী ভারতীয় বিক্ষিপ্ত উদ্বাসন বিষয়শ্রেণী:পাকিস্তানে অভিবাসন
আব্দুওয়ালি মুসা ( ; ) হলেন একজন সোমালী জাহাজ হাইজ্যেকের ও জলদস্যু। তিনি ২০০৯ সালের এপ্রিলে এমভি মাস্ক আলাবামা জাহাজ হাইজ্যেক করার চেষ্টা করেন এবং পরবর্তীতে জাহাজের ক্যাপ্টেনকে বন্দি করে মুক্তিপণ দাবি করেন। তিনি আলাবামা আক্রমনকারী চার জন জলদস্যুদের মধ্যে একমাত্র জীবিত জলদস্যু। ২০১১ সালের ১৬ ফেব্রুয়ারি যুক্তরাষ্ট্রে জলদস্যুতার অভিযোগে তার বিচার হয় এবং বিচারে তাকে ৩৩ বছরের কারাদণ্ড দেওয়া হয়।   প্রারম্ভিক জীবন  মুসা সোমালিয়ার গাকাউয়ে জন্মগ্রহণ করেন। ফেডারেল ব্যুরো কারাগারের সূত্রমতে তিনি ১৯৯০ সালে, তার মাতার মতে ১৯৯২ সালে ও তার পিতার মতে ১৯৯৩ সালে জন্মগ্রহণ করেন। মুসার বয়স সম্পর্কে যুক্তরাষ্ট্রের এটর্নি ব্র্যান্ডন ম্যাকগায়ার যুক্তরাষ্ট্রের ম্যাজিসট্রেট কোর্ট জজ এনড্রিউ জে. পিককে বলেন, মুসার সাথে যখন তাদের আলাপ হয় তখন মুসা তার বয়স ১৬, ১৮, ১৯ ও ২৬ বছর বলে উল্লেখ করেন। এসোসিয়েটেড প্রেসের কোলিন লং ও ল্যারি নিউমিস্টার প্রতিবেদনে উল্লেখ করেন, মুসা পাঁচ ফুট দুই ইঞ্চি (১৫৭ সেমি.) লম্বা।   মাস্ক আলাবামা আক্রমণ   মুসার জবানবন্দি অনুসারে, চারজন জলদস্যুর মধ্যে তিনি প্রথম মাস্ক আলাবামায় আরোহণ করেন। আক্রমণের সময় তিনি একজন নাবিকের দ্বারা ছুড়িকাঘাতপ্রাপ্ত হন। জাহাজের ক্রূরা মুসাকে ১২ ঘণ্টা বেঁধে রাখে এবং বিনিময়ে ক্যাপ্টেন রিচার্ড ফিলিপসকে দাবি করে। মুসাকে যুক্তরাষ্টের ইতিহাসে ১০০ বছরেরও বেশি সময়ের মধ্যে জলদস্যুতার অভিযোগে আভিযুক্ত প্রথম ব্যক্তি হিসেবে মনে করা হয়। সর্বশেষ ১৮৮৫ সালে জলদস্যুতার একটি রায় হয় যাতে আদালতের রায়ে ঘোষণা করা হয়েছিল এমব্রোজ লাইট জলদস্যু জাহাজ নয়।   তথ্যসূত্র    বহিঃসংযোগ   Indictment (U.S. v. Abduwali Abdukhadir Muse), 19 May 2009 FindLaw  Criminal Complaint (U.S. v. Abduwali Abdukhadir Muse), 21 April 2009 FindLaw  বিষয়শ্রেণী:জীবিত ব্যক্তি বিষয়শ্রেণী:সোমালিয়ার জলদস্যু বিষয়শ্রেণী:অপহরণকারী বিষয়শ্রেণী:১৯৯০-এ জন্ম
লরা ডিকিনসন ইস্টার্ন মিশিগান বিশ্ববিদ্যালয়ের একজন ছাত্র ছিলেন। ২০০৬ সালের ১৩ ডিসেম্বর তারিখে অন্য এক সহপাঠী তাকে হত্যা করে। এই হত্যা সম্পর্কে বিশ্ববিদ্যালয়ের কর্মকর্তাদের প্রতিক্রিয়া খবরের শিরোনামে এসেছিল।  অবশেষে দেখা গিয়েছিল ইএমইউ (ইস্টার্ন মিশিগান বিশ্ববিদ্যালয়) ক্লিরি আইন লঙ্ঘন করেছে।   যৌন নিপীড়ন ও হত্যা   ২০০৬ সালের ১৩ ডিসেম্বর ডিকিনসন নিজের বাসভবনের হলঘরে নিহত হন। তার পায়ে পাওয়া বীর্যর ডিএনএ পরীক্ষা করে ছাত্র তৃতীয় অরেঞ্জ টেলরের সঙ্গে মিলে যায় এবং তাকে হত্যার জন্য দোষী সাব্যস্ত করা হয়।  পুলিশ রিপোর্ট অনুসারে, তদন্তে এটিকে একটি হত্যাকাণ্ড হিসেবে গণ্য করা হয়েছিল। যাইহোক, ২৩ ফেব্রুয়ারি ২০০৭ তারিখে এটি অস্বীকার করা হয় এবং শুধুমাত্র আনুষ্ঠানিকভাবে টেলর গ্রেপ্তারের দিন ঘোষণা করা হয়। প্রথম দিনে, যেদিন শিক্ষার্থীদের সম্পূর্ণ অর্থ ফেরতের জন্য ক্লাস এবং আবাসনে যেতেই হয়, সেইদিন তাকে গ্রেপ্তার করা হয়েছিল।ABC News. Good Morning America. Mystery at Eastern Michigan University    পরে    ক্লেরি আইন লঙ্ঘন  ডেট্রয়েটের আইন সংস্থা বাটজেল লং-এর পরবর্তী তদন্তে দেখা গেছে যে ইএমইউ শিক্ষার্থীদের অবহিত না করে ক্লিরি আইন লঙ্ঘন করেছে এবং তারা উল্লেখ করে যে ছাত্র বিষয়ক ভাইস প্রেসিডেন্ট জিম ভিক ঘটনা আড়াল করার মূল উৎস। এই প্রতিবেদনের ফলে অনেক উচ্চ পর্যায়ের প্রশাসকের তদন্ত শুরু হয়।  ২০০৭ সালের ৩ জুলাই ক্লিরি আইন লঙ্ঘন সম্পর্কিত শিক্ষা বিভাগের প্রতিবেদন জনসাধারণের জন্য প্রকাশ করা হয়। এতে বলা হয়েছে, "পর্যালোচনার সময় অসম্মতির বেশ কয়েকটি ঘটনা আবিষ্কৃত হয়েছিল যা ডিপার্টমেন্ট [শিক্ষা] ক্লিরি আইনের গুরুতর লঙ্ঘন বলে মনে করে।" এই প্রতিবেদনের ফলাফল এখনও দেখা হয়নি। ২৭ জুলাই, ২০০৭ তারিখে ডিওই প্রতিবেদনের উত্তরে ইএমইউ তার প্রতিক্রিয়ার নির্বাহী সারাংশ প্রকাশ করে।United States Department of Education. DOE Draft Report.Chronicle of Higher Education, July 5, 2007   ২০০৮ সালের জুন মাসে বিশ্ববিদ্যালয় ঘোষণা করে যে তারা ক্লিরি আইন লঙ্ঘনের জন্য $৩,৫০,০০০ জরিমানা দিতে সম্মত হয়েছে। সেই সময় জরিমানাটি ছিল একটি বিশ্ববিদ্যালয়ের রেকর্ডে সবচেয়ে বড় জরিমানা।   বন্দোবস্ত  ২০০৭ সালের ১৩ ডিসেম্বরে ২.৫ মিলিয়ন ডলারে লরা ডিকিনসনের পরিবার এবং এস্টেটের সাথে ইএমইউ মিটমাট করে নেয়। নিষ্পত্তিতে ইএমইউ দ্বারা দায়বদ্ধতার কোনও স্বীকারোক্তি অন্তর্ভুক্ত নেই।   দণ্ডাজ্ঞা  ৭ এপ্রিল, ২০০৮ তারিখে একটি জুরি অরেঞ্জ টেলর তৃতীয়কে প্রথম ডিগ্রি হত্যা, যৌন অনুপ্রবেশ, বাড়িতে আক্রমণ এবং চুরির অভিযোগে দোষী সাব্যস্ত করে। ২০০৮ সালের ৭ই মে তাকে যাবজ্জীবন কারাদণ্ড দেওয়া হয়।"Orange Taylor Sentenced to Life"    তথ্যসূত্র   বিষয়শ্রেণী:নারীর প্রতি সহিংসতার ঘটনা বিষয়শ্রেণী:মার্কিন যুক্তরাষ্ট্রে যৌন নিপীড়ন বিষয়শ্রেণী:খুনের শিকার নারী
সাইয়্যেদ আব্বাস আরাগচি (  ,  ; তেহরানে ১৯৬০ সালে জন্মগ্রহণ করেন) একজন ইরানি কূটনীতিক এবং রাজনীতিবিদ, যিনি আগস্ট ২০২৪ সাল থেকে ইরানের পররাষ্ট্র মন্ত্রী । তিনি এর আগে পররাষ্ট্র মন্ত্রণালয়ের মুখপাত্র ও রাষ্ট্রদূত হিসেবে দায়িত্ব পালন করেছেন। আব্বস হারাগাছি হলেন বর্তমান ইরানের পররাষ্ট্র মন্ত্রী হিসাবে দায়িত্ব পালন করছেন। তিনি এর আগে তিনি ফিনল্যান্ড ও জাপানে ইরানের রাষ্ট্রদূত ছিলেন।বর্তমানে ২১ আগস্ট ২০২৪ সাল থেকে ইরানের পররাষ্ট্র মন্ত্রী দায়িত্ব পালন করছেন।   ব্যক্তিগত জীবন  আরাঘচি ১৯৬২ সালের ডিসেম্বরে  তেহরানে একটি ঐতিহ্যবাহী পরিবারে জন্মগ্রহণ করেন। তার তিন বোন ও তিন ভাই রয়েছে, যাদের অধিকাংশই ব্যবসা-বাণিজ্যের সঙ্গে জড়িত। তার দাদা একজন কার্পেট ব্যবসায়ী ছিলেন এবং তিনি ১৭ বছর বয়সে তার বাবাকে হারিয়েছিলেন। তার দুই বড় ভাই গুরুত্বপূর্ণ পদে অধিষ্ঠিত ছিলেন, একজন রপ্তানিকারক ইউনিয়নের পরিচালনা পর্ষদের সদস্য এবং অন্যজন বিক্রেতা ইউনিয়নের সদস্য। তার ভাগ্নে, সৈয়দ আহমদ আরাগচি, ২০২৮ থেকে ২০১৮ সাল পর্যন্ত ইরানের কেন্দ্রীয় ব্যাংকে বৈদেশিক মুদ্রা বিষয়ক ডেপুটি গভর্নর হিসাবে দায়িত্ব পালন করেছিলেন, কিন্তু বৈদেশিক মুদ্রার বাজারে ওঠানামার কারণে বিচার বিভাগ দ্বারা তাকে বরখাস্ত এবং গ্রেপ্তার করা হয়েছিল। আরাগচি বাহারেহ আবদুল্লাহির সাথে বিবাহিত এবং তাদের দুটি পুত্র এবং একটি কন্যা রয়েছে।   শিক্ষা  আব্বাস আরাগচি পররাষ্ট্র মন্ত্রণালয়ের সাথে অধিভুক্ত স্কুল অফ ইন্টারন্যাশনাল রিলেশনস থেকে আন্তর্জাতিক সম্পর্কের বিষয়ে স্নাতক ডিগ্রি অর্জন করেন। এরপর তিনি ইসলামিক আজাদ বিশ্ববিদ্যালয়, সেন্ট্রাল তেহরান শাখা থেকে রাষ্ট্রবিজ্ঞানে স্নাতকোত্তর ডিগ্রি অর্জন করেন। উপরন্তু, আরাগচি একটি পিএইচডি ধারণ করেছে কেন্ট বিশ্ববিদ্যালয় থেকে রাজনৈতিক চিন্তাধারায়।    কর্মজীবন  আরাগচি ১৯৮৯ সালে ইরানের পররাষ্ট্র মন্ত্রণালয়ে প্রবেশ করেন। ১৯৯০-এর দশকের গোড়ার দিকে, তিনি সৌদি আরবের জেদ্দায় অবস্থিত অর্গানাইজেশন অফ ইসলামিক কনফারেন্সে ইসলামী প্রজাতন্ত্র ইরানের স্থায়ী মিশনের চার্জ ডি'অ্যাফেয়ার্স হিসেবে দায়িত্ব পালন করেন।   রাষ্ট্রদূত হওয়ার আগে, আরাঘচি ইনস্টিটিউট ফর পলিটিক্যাল অ্যান্ড ইন্টারন্যাশনাল স্টাডিজ (আইপিআইএস)-এর মহাপরিচালক হিসেবে দায়িত্ব পালন করেন। ২০০৪ থেকে ২০০৫ সাল পর্যন্ত তিনি স্কুল অফ ইন্টারন্যাশনাল রিলেশনের চ্যান্সেলর ছিলেন।  তিনি ফিনল্যান্ড (১৯৯৯-২০০৩) এবং জাপানে (২০০৭-২০১১) রাষ্ট্রদূত হিসেবে দায়িত্ব পালন করেন।   তিনি ২০১৭ থেকে ২০২১ সাল পর্যন্ত পররাষ্ট্র মন্ত্রণালয়ে প্রাক্তন রাজনৈতিক ডেপুটি হিসেবে দায়িত্ব পালন করেন। তিনি পূর্বে এশিয়া-প্যাসিফিক এবং কমনওয়েলথ বিষয়ক  এবং পররাষ্ট্র মন্ত্রণালয়ের আইন ও আন্তর্জাতিক বিষয়ক উপ-এর দায়িত্ব পালন করেন।  তিনি হাসান রুহানির সরকারে P5+1 এর সাথে আলোচনায় ইরানের প্রধান পরমাণু আলোচক হিসেবে কাজ করেছিলেন।    পররাষ্ট্রমন্ত্রী  ১১ আগস্ট ২০২৪-এ সদ্য অভিষিক্ত রাষ্ট্রপতি মাসুদ পেজেশকিয়ান তার পররাষ্ট্রমন্ত্রী হিসেবে আলী বাঘেরীকে মনোনীত করেছিলেন  এবং অবশেষে ২১ আগস্ট ইসলামিক কনসালটেটিভ অ্যাসেম্বলি কর্তৃক আস্থা ভোটের পর পররাষ্ট্র মন্ত্রী হন।   আরাঘচি প্রতিরোধের অক্ষের প্রতি সমর্থন প্রকাশ করেছে।    তথ্যসূত্র   বিষয়শ্রেণী:কেন্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:উদ্ধৃতি শৈলীতে ফার্সি ভাষার উৎস (fa) বিষয়শ্রেণী:তেহরানের কূটনীতিক বিষয়শ্রেণী:জাপানে ইরানের রাষ্ট্রদূত বিষয়শ্রেণী:ইসলামী আজাদ বিশ্ববিদ্যালয়, তেহরান কেন্দ্রীয় শাখার প্রাক্তন ছাত্র বিষয়শ্রেণী:ইরানের পররাষ্ট্র মন্ত্রণালয়ের মুখপাত্র বিষয়শ্রেণী:ইরান-ইরাক যুদ্ধের ইসলামী বিপ্লবী গার্ড কর্পস কর্মী
ফাতিমাহ বিনতে মুহাম্মাদ আল-তাইমি (    ) আব্বাসীয় খলিফা আল-মনসুরের তৃতীয় প্রভাবশালী স্ত্রী ছিলেন। তিনি বিখ্যাত রাজপুত্র সুলায়মানের মা ছিলেন।   জীবনী  ফাতিমা কুরাইশদের বনু তাইম গোত্রের সদস্য ছিলেন। তিনি 'ফাতিমা আল-তালহী' নামেও পরিচিত ছিলেন। খলিফা আল-মনসুরের সাথে বিবাহের আগে তার স্বামী আরওয়াকে বিয়ে করেছিলেন।  আল-মানসুরের প্রথম স্ত্রী আরওয়া (উম্ম মুসা নামে পরিচিত) হিময়ার রাজাদের বংশধর ছিলেন।  তার দুই পুত্র ছিল, মুহাম্মদ (ভবিষ্যৎ খলিফা আল-মাহদী ) এবং জা'ফর।  তাদের বিবাহ-পূর্ব চুক্তি অনুসারে, আরওয়া জীবিত থাকাকালীন আল-মনসুরের আব্বাসীয় হারেমে অন্য স্ত্রী গ্রহণ এবং উপপত্নী রাখার কোনও অধিকার ছিল না। আল-মানসুর এই চুক্তি ভাঙার চেষ্টা করলেও আরওয়া বিচারকদের মাধ্যমে তা বন্ধ করেন। আরওয়া ৭৬৪ সালে মারা যান।  তার মৃত্যুর পর আল-মনসুর হাম্মাদাহ এবং ফাতিমাকে বিয়ে করেন।  ফাতিমা আল-মনসুরের তৃতীয় স্ত্রী হন। তার পিতা মুহাম্মদ, ইসলামী নবী মুহাম্মদের একজন বিশিষ্ট সাহাবী তালহা ইবনে উবায়দাল্লাহর বংশধর ছিলেন। ফাতিমার তিন ছেলের নাম:, সুলায়মান,   ঈসা এবং ইয়াকুব।   ফাতিমা তার জীবনের বেশিরভাগ সময় খলিফার প্রাসাদে কাটান। আরওয়ার পর তিনি আল-মানসুরের সবচেয়ে প্রভাবশালী স্ত্রী হন। তার ছেলেরা উত্তরাধিকারী হননি কারণ আল-মানসুর তার বড় ছেলেদের উত্তরাধিকারী করে গিয়েছিলেন। তবে ফাতিমার ছেলেরা খিলাফতের গুরুত্বপূর্ণ কর্মকর্তা হয়েছিলেন।   পরিবার  ফাতিমা আব্বাসীয় খিলাফতের  শাসক পরিবারের বেশ কয়েকজন সদস্যের সাথে আত্মীয় ছিলেন। ক্রমিক নং পরিবারের সদস্য সম্পর্ক ১ আল-মনসুর স্বামী ২ আল-মাহদী সৎপুত্র ৩ সুলায়মান বড় ছেলে ৪ ঈসা ইবনে আল-মনসুর পুত্র ৫ ইয়াকুব ইবনে আল-মনসুর কনিষ্ঠ পুত্র ৬ জা'ফর ইবনে আল-মনসুর সৎপুত্র ৭ সালিহ আল-মিসকিন সৎপুত্র ৮ কাসিম ইবনে আল-মনসুর সৎপুত্র ৯ আলিয়া বিনতে আল-মনসুর সৎ-কন্যা ১০ আব্বাসা বিনতে সুলাইমান নাতনী ১১ জা'ফর ইবনে আবি জা'ফর সৎপুত্র   তথ্যসূত্র    সূত্র    অ্যাবট, নাবিয়া (১৯৪৬)। বাগদাদের দুই রানী: হারুন আল রশিদের মা এবং স্ত্রী। শিকাগো বিশ্ববিদ্যালয় প্রেস। পৃষ্ঠা। ১৫-১৬      আল-তাবারি; হিউ কেনেডি (১৯৯০)। আল-তাবারির ইতিহাস, খণ্ড। ২৯: আল-মনসুর এবং আল-মাহদী ৭৬৩-৭৮৬ খ্রি. এইচ. ১৪৬–১৬৯। নিয়ার ইস্টার্ন স্টাডিজে SUNY সিরিজ। স্টেট ইউনিভার্সিটি অফ নিউ ইয়র্ক প্রেস। পৃষ্ঠা। ১৪৮–৪৯।  বিষয়শ্রেণী:৮ম শতাব্দীর আরব ব্যক্তি বিষয়শ্রেণী:আরব রাজকুমারী বিষয়শ্রেণী:৮ম শতাব্দীর আব্বাসীয় খিলাফতের ব্যক্তি বিষয়শ্রেণী:৮ম শতাব্দীর আব্বাসীয় খিলাফতের নারী বিষয়শ্রেণী:৮ম শতাব্দীতে মৃত্যু বিষয়শ্রেণী:৮ম শতাব্দীতে জন্ম
লীলা সুমন্ত মুলগাওকার (১০ অক্টোবর ১৯১৬ - ২০ মে ১৯৯২) ছিলেন একজন ভারতীয় সমাজকর্মী। মূলত ভারতে স্বেচ্ছাসেবক রক্ত ​​সঞ্চালন পরিষেবার জন্য বিশেষভাবে পরিচিত ছিলেন।  তার স্বামী সুমন্ত মূলগাওকার ছিলেন টাটা মোটরসের চেয়ারম্যান এবং টাটা স্টিলের ভাইস-চেয়ারম্যানও ছিলেন ।   তিনি মুম্বাইয়ের সেন্ট জর্জ হাসপাতালে রেডিওগ্রাফার হিসেবে তার কর্মজীবন শুরু করেন । ১৯৬৫ খ্রিস্টাব্দে  তিনি টাটা গোষ্ঠীর কর্মচারীদের পরিবারের মহিলাদের কল্যাণ ও কর্মসংস্থানের জন্য টাটা মোটরস গ্রাহিনি সোশ্যাল ওয়েলফেয়ার সোসাইটি সংক্ষেপে  - 'টিএমজিএসডব্লিউএস' শুরু করেন।   ১৯৬৩ খ্রিস্টাব্দে ভারত সরকার সমাজসেবায় অবদানের জন্য তাকে ভারতের চতুর্থ সর্বোচ্চ বেসামরিক সম্মান পদ্মশ্রী প্রদান করে ।  তিনি ১৯৭৫-৭৬ খ্রিস্টাব্দে বোম্বের শেরিফ ছিলেন।   তথ্যসূত্র  বিষয়শ্রেণী:২০শ শতাব্দীর ভারতীয় নারী চিকিৎসক বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:মহারাষ্ট্রের শিক্ষাবিদ বিষয়শ্রেণী:মহারাষ্ট্রের নারী শিক্ষাবিদ বিষয়শ্রেণী:মহারাষ্ট্রের সমাজকর্মী বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:মুম্বইয়ের নগরপাল বিষয়শ্রেণী:মুম্বইয়ের চিকিৎসক বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:মারাঠি ব্যক্তি বিষয়শ্রেণী:১৯৯২-এ মৃত্যু বিষয়শ্রেণী:১৯১৬-এ জন্ম বিষয়শ্রেণী:মহারাষ্ট্রের নারী বিজ্ঞানী বিষয়শ্রেণী:২০শ শতাব্দীর ভারতীয় নারী শিক্ষাবিদ
তালিব (আরবি: طالب, ṭālib) একটি আরবি শব্দ, যার অর্থ "অনুসন্ধানকারী" বা "শিক্ষার্থী"। এই শব্দটি সাধারণত ইসলামিক শিক্ষায় ব্যবহৃত হয়, বিশেষ করে কোরআন শিক্ষার ক্ষেত্রে। তালিবরা প্রায়ই ইসলামিক শিক্ষার জন্য মাদ্রাসা বা দায়ারায় যোগ দেয়, যেখানে তারা কোরআন এবং হাদিসের পাঠ শিখে। তালিবের জীবন এবং শিক্ষার এই প্রক্রিয়াটি ইসলামিক বিশ্বের বিভিন্ন অঞ্চলে, বিশেষ করে পশ্চিম আফ্রিকার দেশগুলিতে, গভীরভাবে প্রতিষ্ঠিত।   শব্দের উৎপত্তি ও অর্থ  "তালিব" শব্দটি আরবি ক্রিয়াপদ তলাবা (طَلَبَ) থেকে উদ্ভূত, যার অর্থ "অনুসন্ধান করা" বা "প্রত্যাশা করা"। তালিব অর্থে এই শব্দটি মূলত সেই ব্যক্তিকে বোঝায়, যিনি জ্ঞান, সত্য বা সঠিক পথের সন্ধান করেন। সুফিবাদে তালিব বলতে যিনি খোদা তালাশী। এটি একটি সাধারণ শব্দ যা ইসলামিক শিক্ষার বিভিন্ন স্তরে ব্যবহৃত হয়।  দারা: ইসলামিক শিক্ষার কেন্দ্র  পশ্চিম আফ্রিকার দেশগুলিতে, যেমন সেনেগাল, গাম্বিয়া, গিনি, এবং মালি, তালেবরা সাধারণত তাদের পরিবার থেকে দূরে একটি দারা-তে বাস করে। দারা হলো একটি মাদ্রাসার সমতুল্য, যেখানে তারা ইসলামিক জ্ঞান অর্জন করে। দারার শিক্ষক, যাকে মারাবু বলা হয়, তালেবদের নির্দেশনা দেন এবং তাদের দৈনন্দিন জীবনের প্রতিটি দিক নিয়ে কাজ করেন।Human Rights Watch, Off the Backs of the Children: Forced Begging and Other Abuses against Talibés in Senegal (2010), https://www.hrw.org, p 4, 17, 21; Donna L. Perry “Muslim Child Disciples, Global Civil Society, and Children's Rights in Senegal: The Discourses of Strategic Structuralism” (2004) 77:1 Anthropological Quarterly 47 at 49.   তথ্যসূত্র   বিষয়শ্রেণী:ইসলাম বিষয়শ্রেণী:সুফিবাদ বিষয়শ্রেণী:ইসলামি পরিভাষা
ডক্সোফাইলিন ()  একটি জ্যান্থিন থেকে উদ্ভূত ওষুধ যা অ্যাজমার চিকিৎসায় ব্যবহৃত হয়।  এটা ব্রংকোডাইলেটর হিসাবে কাজ করে অর্থাৎ শ্বসন নালিকা কে প্রসারিত করে। ফসফোডায়েস্টারেজ এনজাইম কে নিবৃত করার মাধ্যমে কাজ করে।  গবেষণায় দেখা গেছে এটি থিওফাইলিনের মত কাজ করলেও পার্শ্বপ্রতিক্রিয়া অপেক্ষাকৃত কম। অন্যান্য জ্যান্থিন ওষুধের মত ডক্সোফাইলিনের অ্যাডেনোসিন রিসেপ্টরের প্রতি আসক্তি নাই ফলে এটা উদ্দীপক ক্রিয়া দেখায় না।   তথ্যসূত্র   আরও দেখুন    বিষয়শ্রেণী:জ্যান্থিন বিষয়শ্রেণী:ফসফোডায়েস্টারেজ ইনহিবিটর